Slovenija na Evropskem prvenstvu v košarki 2011 v Litvi, kjer je pod vodstvom selektorja Božidarja Maljkovića v svojem desetem nastopu osvojila sedmo mesto. V predtekmovalni skupini D je proti ruski, gruzinski, ukrajinski, bolgarski in belgijski reprezentanci osvojila drugo mesto s štirimi zmagami in enim porazom ter se uvrstila v drugi del tekmovanja. Tam je proti ruski, gruzinski, makedonski, grški in finski reprezentanci osvojila četrto mesto s po dvema zmagama in porazoma. S tem se je uvrstila v četrtfinale tekmovanja, kjer jo je premagala španska reprezentanca. V tekmah za peto do osmo mesto je slovenska reprezentanca izgubila proti litvanski reprezentanci in zmagala proti srbski ter s tem osvojila končno sedmo mesto.